
Contract de lucrări
nr.______________data_______________



             În temeiul Legii nr. 98/2016 privind achiziţiite publice cu modificările și completările ulterioare si H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea  contractului de achiziţie publică din Legea nr. 98/2016 privind achiziţiile publice, cu modificarile si completarile ulterioare, s-a incheiat prezentul contract,

Între

1. Părţile contractante
COMUNA CRĂCĂOANI, cu sediul în sat.Cracaoani, comuna Cracaoani, strada 1, nr.166, judeţul Neamț, CUI 2614163, conturi trezorerie: RO…………………………………, deschise la Trezoreria Tg.Neamt, reprezentată legal prin d-na Raclariu Alexandrina, având funcția de Primar, în calitate de Achizitor, pe de o parte
şi 
SC …………………. cu sediul în ………………….., str. …….nr. …….  telefon/fax ...........................................e-mail: ………..,  număr de înmatriculare  în Registrul Comerțului……. cod fiscal ..................................., cont trezorerie ........................................................................, deschis la Trezoreria………………., reprezentată prin dl ..................................., având funcţia de ..............................................,  în calitate de ..........................., pe de altă parte.

2. Definiţii 
0. În prezentul contract următorii termeni vor fi interpretaţi astfel:
0. contract –prezentul contract şi toate anexele sale;
0. contract de finanțare - Contractul pentru finanțare nerambursabila nr. 609/GES din 28.12.2023 încheiat între Achizitor și Administrația Fondului Pentru Mediu.
0. achizitor şi executant - părţile contractante, aşa cum sunt acestea numite în prezentul contract;
0. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
0. lucrării – activități a cărăr executare fac obiectul contractului;
0. forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
0. zi - zi calendaristică; an - 365 zile.

3. Interpretare
1. În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
1. Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.



Clauze obligatorii

4. Obiectul contractului
[bookmark: _Hlk158085128]Executantul se obligă sa execute  lucrari pentru realizarea obiectivului de investiții: „CONSTRUIRE STATII DE INCARCARE PENTRU VEHICULE ELECTRICE”  IN COMUNA CRACAOANI, JUDETUL NEAMT în perioada/perioadele convenite şi în conformitate cu obligaţiile asumate prin prezentul contract, cu dispozițiile legale, aprobările și standardele tehnice, profesionale și de calitate în vigoare și conform cerințelor din Caietul de sarcini precum și a celorlalte anexe ale contractului, inclusiv cu respectarea cerințelor din Contractul de finanțare, acolo unde acestea sunt aplicabile.

1. Prețul contractului
0. Achizitorul se obligă să plătească executantului preţul convenit pentru îndeplinirea contractului, respectiv preţul pentru executia lucrărilor pentru realizarea obiectivului de investiții  „CONSTRUIRE STATII DE INCARCARE PENTRU VEHICULE ELECTRICE”  IN COMUNA CRACAOANI, JUDETUL NEAMT în sumă de ................, la care se adaugă TVA în valoare de ................, conform prevederilor legale.
0. Prețul Contractului este ferm, în condițiile prevăzute în documentația de atribuire.
0. Lucrările se vor deconta în limitele fondurilor alocate.
1. Durata contractului
0. Prezentul contract intră în vigoare la data semnării sale de către toate părţile si produce efectele până la încheierea procesului verbal de recepţie finală a lucrărilor si eliberarea restului rămas din garanţia de bună execuţie.
6.1.  Prezentul contract încetează să producă efecte la împlinirea termenelor menţionate la aliniatul precedent. Încetarea contractului nu afectează răspunderea Executantului pentru îndeplinirea obligațiilor derivate din Contract.
6.2. Contractantul se obliga să realizeze lucrările care fac obiectul prezentului contract în termen de _____ de zile calendaristice de la data primirii Ordinului de începere.
6.3. Durata contractului este distinctă de termenul de execuție a lucrărilor (termenul de execuţie a lucrărilor este, alături de alte elemente precum perioada de garanţie acordată lucrărilor, parte a duratei contractului).  

7. Documentele contractului
1. Documentele contractului sunt (cel puţin):
1. Proiectul tehnic
1. Caietul de sarcini
1. propunerea tehnică şi propunerea financiară;
1. graficul de îndeplinire a contractului;
1. graficul de plăţi, daca este cazul;
1. garanţia de bună execuţie;
1. acordul de asociere, daca este cazul;
1. angajamentul ferm de susţinere din partea unui terţ, dacă este cazul;
1. contractul/contractele de subcontractare, daca este cazul.

8. Executarea contractului 
8.1. Executarea lucrărilor prevăzute în prezentul contract se raportează la următoarele termene:
· data semnării contractului;
· data constituirii garanţiei de bună execuţie în una din formele prevăzute în contract; 
· data emiterii Ordinului de începere a contractului;
8.2. Dacă contractantul nu constituie garantia de bună execuție în termenul mentionat la art. 39 alin. (3) din H.G. nr. 395/2016 pentru aprobarea normelor metodologice de aplicare ale Legii nr. 98/2016 privind achizitiile publice (respectiv 5 zile lucrătoare de la data semnării contractului de achizitie publică) acesta va suporta toate prejudiciile produse achizitorului si nu va putea invoca întârzierea emiterii ordinului de începere a lucrării pentru perioada cuprinsă între expirarea termenului de 5 zile lucrătoare anterior mentionat si data la care achizitorul a intrat în posesia dovezii privind constituirea garantiei de bună execuție/deschiderea contului de disponibil în condițiile stabilite prin prezentul contract si legislatia în vigoare. 
8.3. În cazul emiterii de către achizitor a unui/unor ordin/ordine de sistare a lucrării durata contractului se prelungeste, în mod automat si fără a mai fi necesară încheierea unui act aditional în acest sens, cu durata cuprinsă între data emiterii ordinului/ordinelor de sistarea si data emiterii ordinului/ordinelor de reluare a lucrărilor (altfel spus, la calcularea termenului de execuție se vor lua în considerare doar perioadele de timp efectiv lucrate fără a se tine cont de cele pentru care achizitorul a dispus sistarea lucrărilor).

9. Protecţia patrimoniului cultural naţional 
9.1. Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului. 
9.2. Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:
0. orice prelungire a duratei de execuţie la care executantul are dreptul;
0. totalul cheltuielilor suplimentare, care se va adăuga la preţul contractului.
9.3. Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 8.1, de a înştiinţa în acest sens organele de poliţie şi comisia monumentelor istorice.

10. Obligaţiile principale ale executantului 
10.1. Executantul se obligă sa execute  lucrari pentru realizarea obiectivului de investiții: „CONSTRUIRE STATII DE INCARCARE PENTRU VEHICULE ELECTRICE”  IN COMUNA CRACAOANI, JUDETUL NEAMT, în conformitate cu obligaţiile asumate prin prezentul contract.
10.2. Contractantul are obligatia de a executa si finaliza lucrările, precum si de a remedia viciile ascunse, cu atentia si promptitudinea cuvenită, în concordantă cu obligatiile asumate prin contract/stabilite prin lege.
10.3. Contractantul este răspunzător de corectitudinea si exactitatea datelor înscrise în facturi/situații de plată/situații de lucrări/orice alte documente emise de el în legătură cu realizarea contractului. Contractantul va suporta orice prejudiciu produs achizitorului ca urmare a informatiilor incorecte/false transmise acestuia. În situația în care, urmare a datelor și/sau informațiilor incomplete/eronate furnizate de Executant în legătură cu executarea contractului, Achizitorul va fi obligat să restituie integral/parțial finanțarea nerambursabilă acordată conform Contractului de finanțare, Executantul va fi obligat la rândul său să restituie Achizitorului, în integralitate, sumele încasate de la acesta, aferente finanțării rambursate, în termen de 3 zile de la primirea solicitării Achizitorului.
10.4. Contractantul are obligatia de a respecta toate prevederile legale cu privire la prevenirea si stingerea incendiilor, protectia muncii si a mediului.
10.5. Contractantul poarta toată răspunderea pe durata de îndeplinire a contractului pentru eventualele accidente, pagube sau efecte negative rezultate ca urmare a nerespectării prevederilor prezentului contract/actelor normative în vigoare. În acest caz contractantul va suporta toate costurile ocazionate de remedierea pagubelor produse din culpa sa. 
10.6. În raporturile dintre părți, contractantul este răspunzător în cazul producerii accidentelor de munca, evenimentelor si incidentelor periculoase, îmbolnăvirilor profesionale generate de produsele, echipamentele si procedeele tehnologice utilizate el, si de către subcontractanții/terții săi susținători.
10.7. Contractantul are obligația de a supraveghea lucrările, de a asigura forța de muncă, materialele, instalațiile, echipamentele si toate celelalte obiecte, fie de natură provizorie, fie definitive, cerute de si pentru contract, în măsura în care necesitatea asigurării acestora este prevăzută de lege/contract sau se poate deduce în mod rezonabil din acestea.
10.8. Contractantul este pe deplin responsabil pentru conformitatea, stabilitatea si siguranta tuturor operatiunilor executate pe santier, precum si pentru procedeele de execuție utilizate, cu respectarea prevederilor si a reglementărilor Legii nr. 10/1995 privind calitatea în construcții, cu modificările ulterioare.
10.9. Contractantul are obligatia de a respecta si executa dispozitiile scrise ale achizitorului în orice problemă, mentionată sau nu în contract, referitoare la lucrare. În cazul în care contractantul consideră că dispozitiile achizitorului sunt nejustificate sau inoportune, acesta are dreptul de a ridica obiectii, în scris, fără ca obiectiile respective să îl scutească de obligatia de a executa dispozitiile primite, cu exceptia cazului în care acestea contravin prevederilor legale sau pun în pericol siguranta persoanelor prezente pe santier, a lucrărilor sau a riveranilor. În acest caz contractantul va comunica, în scris, achizitorului temeiurile legale/tehnice care au stat la baza deciziei sale. 
10.10. Dacă respectarea si executarea dispozitiilor prevăzute la art. 10.11 determină dificultăti în execuție care generează costuri suplimentare, atunci aceste costuri vor fi acoperite pe cheltuiala achizitorului. Înainte de a proceda la execuția lucrărilor care presupun costuri suplimentare, contractantul va obtine acordul scris al achizitorului cu privire la acest lucru.  
10.11. În cazul în care conform legilor aplicabile se impune organizarea unei noi proceduri de atribuire, achizitorul va comunica contractantului acest lucru si va dispune, dacă este cazul, sistarea lucrărilor/acelor lucrări care necesită organizarea unei noi proceduri de atribuire.
10.12. Contractantul este responsabil de trasarea corectă a lucrărilor fată de reperele date de achizitor, precum si de furnizarea tuturor echipamentelor, instrumentelor, dispozitivelor si resurselor umane necesare îndeplinirii responsabilității respective.
10.13. În cazul în care, pe parcursul execuției lucrărilor, survine o eroare în pozitia, cotele, dimensiunile sau aliniamentul oricărei părti a lucrărilor, contractantul are obligatia de a rectifica eroarea constatată, pe cheltuiala sa, cu exceptia situatiei în care eroarea respectivă este rezultatul datelor incorecte furnizate, în scris, de către achizitor. Contractantul are obligatia de a proteja si păstra cu grijă toate reperele, bornele sau alte obiecte folosite la trasarea lucrărilor în caz contrar urmând să suporte toate prejudiciile produse achizitorului ca urmare a nerespectării acestei obligații.
10.14. Pe parcursul execuției lucrărilor și remedierii viciilor ascunse, contractantul are obligația:
1. de a lua toate măsurile pentru asigurarea tuturor persoanelor a căror prezentă pe șantier este autorizată și de a menține santierul (atât timp cât acesta este sub controlul său) și lucrările (atât timp cât acestea nu sunt finalizate și ocupate de către achizitor) în starea de ordine necesară evitării oricărui pericol pentru respectivele persoane;
1. de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către achizitor sau de către alte autorități competente, în scopul protejării lucrărilor sau al asigurării confortului riveranilor;
1. de a lua toate măsurile rezonabil necesare pentru a proteja mediul pe și în afara șantierului si pentru a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.
10.15. Contractantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data începerii lucrărilor si până la data semnării procesului-verbal de recepție a lucrării.
10.16. Pe parcursul execuției lucrărilor si al remedierii viciilor ascunse, contractantul are obligatia, în măsura permisă de respectarea prevederilor contractului si/sau legii, de a nu stânjeni inutil sau în mod abuziv:
1. confortul riveranilor; sau
1. căile de acces, prin folosirea si ocuparea drumurilor si căilor publice sau private care deservesc proprietătile aflate în posesia achizitorului sau a oricărei alte persoane.
10.17. Contractantul va despăgubi achizitorul împotriva tuturor reclamatiilor, actiunilor în justitie, daunelor-interese, costurilor, taxelor si cheltuielilor, indiferent de natura lor, rezultând din sau în legătură cu obligatia prevăzută la art. 10.14, pentru care responsabilitatea revine contractantului.
10.18. Contractantul are obligatia de a utiliza în mod rezonabil drumurile sau podurile ce comunică cu sau sunt pe traseul santierului si de a preveni deteriorarea sau distrugerea acestora de către traficul propriu sau al oricăruia dintre subcontractantii săi; contractantul va selecta traseele, va alege si va folosi vehiculele, va limita si repartiza încărcăturile, în asa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe si pe santier, să fie limitat, în măsura în care este posibil, astfel încât să nu producă deteriorări sau distrugeri ale drumurilor si podurilor respective.
10.19. În cazul în care se produc deteriorări sau distrugeri ale oricărui pod sau drum care comunică cu sau care se află pe traseul santierului, datorită transportului materialelor, echipamentelor, instalatiilor sau altora asemenea, contractantul are obligatia de a despăgubi achizitorul împotriva tuturor reclamatiilor privind avarierea respectivelor poduri sau drumuri.
10.20. Pe parcursul execuției lucrării, contractantul are obligatia:
1. de a evita, pe cât posibil, acumularea de obstacole inutile pe șantier;
1. de a depozita sau retrage orice utilaje, echipamente, instalații, surplus de materiale;
1. de a aduna si îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.
10.21. Contractantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt absolut necesare în scopul îndeplinirii obligațiilor sale în perioada de garanție.
10.22. Contractantul răspunde, potrivit obligațiilor care îi revin, pentru viciile ascunse ale construcției, ivite în termenele prevăzute prin lege si, dacă este cazul, după împlinirea acestor termene, pe toată durata de existentă a construcției, pentru viciile structurii de rezistentă, ca urmare a nerespectării proiectelor si detaliilor de execuție aferente execuției lucrării.
10.23. Contractantul se obligă să despăgubească achizitorul împotriva oricăror:
1. reclamatii si actiuni în justitie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalatiile sau utilajele folosite pentru sau în legătură execuția lucrărilor sau încorporate în acestea;
1. daune-interese, costuri, taxe si cheltuieli de orice natură, aferente, cu exceptia situatiei în care o astfel de încălcare rezultă din respectarea documentelor puse la dispozitie de către achizitor.
10.24. Contractantul lucrărilor va asigura, după caz:
1. sesizarea achizitorului asupra neconformităților si neconcordanțelor constatate în proiecte luând măsurile necesare pentru remedierea acestora;
1. începerea execuției lucrărilor numai la construcții autorizate în condițiile legii si numai pe bază si în conformitate cu proiecte verificate de specialiști atestați;
1. asigurarea nivelului de calitate corespunzător cerințelor esențiale printr-un sistem propriu de calitate conceput si realizat prin personal propriu, cu responsabili tehnici cu execuția atestați;
1. convocarea factorilor care trebuie să participe la verificarea lucrărilor ajunse în faze determinante ale execuției si asigurarea condițiilor necesare efectuării acestora, în scopul obținerii acordului de continuare a lucrărilor;
1. soluționarea neconformităților, a defectelor si a neconcordantelor apărute în fazele de execuție, numai pe baza soluțiilor stabilite de proiectant cu acordul achizitorului;
1. utilizarea în execuția lucrărilor numai a produselor si a procedeelor prevăzute în proiect, certificate sau pentru care există agremente tehnice, care conduc la realizarea cerințelor esențiale, precum si gestionarea probelor-martor; înlocuirea produselor si a procedeelor prevăzute în proiect cu altele care îndeplinesc condițiile precizate si numai pe baza soluțiilor stabilite de proiectanți cu acordul achizitorului;
1. respectarea proiectelor si a detaliilor de execuție pentru realizarea nivelului de calitate corespunzător cerințelor esențiale;
1. sesizarea, în termen a organelor abilitate în cazul producerii unor accidente tehnice în timpul execuției lucrărilor;
1. supunerea la recepție numai a construcțiilor care corespund cerințelor esențiale de calitate si pentru care a predat achizitorului documentele necesare întocmirii cărții tehnice a construcției;
1. aducerea la îndeplinire, la termenele stabilite, a măsurilor dispuse prin actele de control sau prin documentele de recepție a lucrărilor de construcții;
1. remedierea, pe propria cheltuială, a defectelor calitative apărute din vina sa, atât în perioada de execuție, cât si în perioada de garanție stabilită;
1. readucerea terenurilor ocupate temporar la starea lor inițială, la terminarea execuției lucrărilor;
1. stabilirea răspunderilor tuturor participanților la procesul de producție - factori de răspundere, colaboratori, subcontractanți - în conformitate cu sistemul propriu de asigurare a calității adoptat si cu prevederile legale în vigoare;
1. respectarea prevederilor si realizarea condițiilor de calitate prevăzute în documentația tehnică;
1. instruirea personalului asupra procesului tehnologic, asupra succesiunii fazelor si operațiunilor, precum si asupra măsurilor de protecție a muncii;
1. luarea măsurilor de protecție a vecinătăților, prin evitarea de transmitere a vibrațiilor puternice sau a șocurilor, a degajărilor mari de praf, precum si prin asigurarea accesului necesar la aceste vecinătăți.
10.25. Executantul are obligația de a asigura disponibilitatea informațiilor și documentelor referitoare la executarea obiectului Contractului cu ocazia misiunilor de control desfășurate de Minister sau de alte structuri cu competențe în controlul și recuperarea debitelor aferente fondurilor publice naționale aferente acestora, după caz.

11. Obligaţiile achizitorului
11.1. Achizitorul se obligă să plătească executantului preţul convenit pentru execuția  de lucrări pentru realizarea obiectivului de investiții: „CONSTRUIRE STATII DE INCARCARE PENTRU VEHICULE ELECTRICE”  IN COMUNA CRACAOANI, JUDETUL NEAMT 
11.2. Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, în patru exemplare, la termenele stabilite prin graficul de execuţie a lucrării.
11.3. Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.
11.4. Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.
11.5. Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

12. Sancţiuni pentru neîndeplinirea culpabilă a obligaţiilor 
12.1. În cazul în care, din vina sa exclusivă, executantul nu îşi îndeplineşte obligaţiile asumate prin contract într-o perioadă de 30 zile, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,02% pe fiecare zi de intarziere din preţul contractului.
12.2. În cazul în care, din vina sa exclusivă, beneficarul nu îşi îndeplineşte obligaţiile asumate prin 
12.3. contract într-o perioadă de 30 zile, atunci executantul este îndreptăţit de a percepe ca penalităţi, o sumă echivalentă cu o cotă procentuală de 0.02% pe fiecare zi de intarziere din valoarea de plată convenită.
12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.
12.5. Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
12.6. Suplimentar față de celelalte remedii prevăzute de prezentul contract, în situația în care din culpa Executantului Achizitorul pierde asistența financiară nerambursabilă acordată conform Contarctului de finanțare (cu titlu exemplificativ – nerespectarea termenelor de executie, neeligibilitatea cheltuielilor, din culpa Executantului), Executantul va fi obligat să achite Achizitorului, cu titlu de despăgubiri, o sumă egală cu valoarea asistenței financiare nerambursabile care nu a fost acordată/sau care a fost solicitată a fi rambursată de către Minister, la care se vor adăuga și eventualele penalități stabilite în sarcina Achizitorului. 

Clauze specifice

13. Garanţia de bună execuţie a contractului 
13.1. Cuantumul garantie de buna execuție este de 5%, din valoarea contractului fara TVA, respectiv ………….. lei. Garantia de buna execuție se constituie în condițiile prevăzute la art. 154 din Legea 98/2016 privind achizițiile publice cu modificările și completările ulterioare,  suma initiala pe care o va depune contractantul în contul deschis la dispozitia autorității contractante va fi de 0,5% din pretul contractului. 
13.2. Ofertantul declarat câstigator are obligatia de a constitui garantia de buna execuție a contractului în condițiile de mai sus in termen de maxim 5 zile cel mai târziu la data semnarii contractului, sub sanctiunea rezilierii acestuia. Autoritatea contractanta va elibera/restitui garantia de buna execuție conform prevederilor art. 154 din din Legea 98/2016 privind achizițiile publice cu modificările și completările ulteioare.
13.3. Achizitorul se obligă să elibereze garanţia pentru participare şi să emită Ordinul de începere a lucrărilor numai după ce executantul a făcut dovada constituirii garanţiei de bună execuţie.
13.4. Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate. 
13.5. Achizitorul se obligă să restituie garanţia de bună execuţie în conformitate cu prevederile art. 154  alin. (5) din Legea 98/2016 privind achizițiile publice cu modificările și completările ulterioare,respectiv:
În cazul contractelor de lucrări, autoritatea contractantă are obligaţia de a elibera/restitui garanţia de bună execuţie după cum urmează: 
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim; 
b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală. Garanţia lucrărilor este distinctă de garanţia de bună execuţie a contractului.

14. Începerea şi execuţia lucrărilor
14.1. (1) Executantul are obligaţia de a începe lucrările în timpul cel mai scurt posibil de la primirea ordinului în acest sens din partea achizitorului.
14.2.  (1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.
(2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.
(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.
14.3. (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.
(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 
14.4. (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract. 
(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.
(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.
14.5. (1) Executantul are obligaţia de a nu acoperi lucrările care devin ascunse, fără aprobarea achizitorului.
(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.
(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.
(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

15. Întârzierea şi sistarea lucrărilor
15.1. În cazul în care: 
1. volumul sau natura lucrărilor neprevăzute; sau
1. condiţiile climaterice excepţional de nefavorabile; sau
1. oricare alt motiv de întârziere care nu se datorează executantului şi nu a survenit prin încălcarea contractului de către acesta, îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:
0. orice prelungire a duratei de execuţie la care executantul are dreptul;
0. totalul cheltuielilor suplimentare, care se va adăuga la preţul contractului.
15.2. Fără a prejudicia dreptul executantului prevăzut în clauza 12.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termen de 30 de zile de la expirarea termenului prevăzut la clauza 18.2; în acest caz va notifica, în scris acest fapt achizitorului.

16. Finalizarea lucrărilor
16.1. Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
16.2.  (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.
(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.
16.3. Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.
16.4. Recepţia se poate face şi pentru părţi ale lucrării, distincte din punct de vedere fizic şi funcţional. 

17. Perioada de garanţie acordată lucrărilor
17.1. Perioada de garanţie este de _____de luni și decurge de la data recepţiei la terminarea lucrărilor şi până la recepţia finală.
17.2. (1) În perioada de garanție Contractantul are obligația, în urma dispoziției date de Autoritatea Contractantă, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea clauzelor contractuale și a Caietului de Sarcini.
          Obligația legală de garanție a Contractantului pentru lucrările executate impune remedierea tuturor defectelor constatate în termenul legal de garanție, exceptate fiind cele produse din culpa Autoritatii Contractante sau a persoanelor pentru care aceasta este ținută să răspundă.
            Defecțiunile și lipsurile constatate de Autoritatea Contractantă, în perioada de garanție, trebuie aduse la cunoștința Contractantului, iar acesta, în termen de 48 de ore este obligat să trimită reprezentantul său la fața locului și sa remedieze defecțiunea în cel mai scurt timp posibil, potrivit naturii și gravității defecțiunii. Remedierea defecțiunilor, urmată obligatoriu de o verificare în ansamblu, va fi consemnată într-un proces-verbal încheiat între părți.
        Intervențiile efectuate în perioada de garanție, aflate în sarcina Contractantului, se realizează pe cheltuiala acestuia, în cazul în care ele sunt necesare ca urmare a:
i. utilizării de materiale, instalații sau a unei manopere neconforme cu prevederile contractului;
ii. unui viciu de concepție, acolo unde Contractantul este responsabil de proiectarea unei părți din Lucrare
iii. neglijenței sau neîndeplinirii de către Contractant a oricăreia dintre obligațiile explicite sau implicite care îi revin în baza Contractului.
           În cazul în care defecțiunile nu s-au produs din vina Contractantului, lucrările fiind executate de către acesta conform prevederilor Contractului și normativelor în vigoare, costul remedierilor va fi evaluat și plătit ca lucrări suplimentare, sub rezerva îndeplinirii prevederilor Legii 98/2016 privind modificarea contractelor, în vigoare la acea dată. 
          În cazul în care Contractantul nu execută lucrările prevăzute in acest articol, Autoritatea Contractantă este liberă să contracteze execuția acestor lucrări cu terți Contractanți, urmând ca prețul acestor lucrări sa fie recuperat de către Autoritatea Contractantă de la Contractant sau reținut din sumele cuvenite acestuia sau din garanția de buna execuție. 
17.3. Contractantul are obligația de a despăgubi Autoritatea Contractantă împotriva oricăror:
a) reclamații și acțiuni în justiție ce rezultă din încălcarea unor drepturi de proprietate intelectuală 
b) (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru ori în legătură cu execuția lucrărilor sau încorporate în acestea; și
c) daune-interese, costuri, taxe și cheltuieli de orice natură ce rezulta din actiunile Contractantului fara a avea o instructiune clara in acest sens de la Autoritatea Contractanta.
17.4.  În cazul în care executantul nu execută lucrările prevazute la clauza 17.2 alin. (2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.

18. Modalităţi de plată
18.1. Achizitorul are obligaţia de a efectua plata către executant în termen de 10 zile de la încasarea de către Achizitor a sumei reprezentând cheltuieli eligibile din cererea de plată, autorizate de Minister, conform Contractului de finanțare, aferente facturii depuse pentru plată de către Executant.. 
18.2. Dacă achizitorul nu onorează facturile în termen de 30 de zile de la expirarea perioadei convenite, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.
18.3. Achizitorul nu va acorda avans. 
18.4. (1) Plăţile parţiale trebuie să fie făcute, la cererea executantului (antreprenorului), la valoarea lucrărilor executate conform contractului şi în cel mai scurt timp posibil. Lucrările executate trebuie să fie dovedite ca atare printr-o situaţie de lucrări provizorii, întocmită astfel încât să asigure o rapidă şi sigură verificare a lor. Din situaţiile de lucrări provizorii achizitorul va putea face scăzăminte pentru servicii făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.
(2) Situaţiile de plată provizorii se confirmă în termenul stabilit.
18.5. Plata facturii finale se va face imediat după verificarea şi acceptarea situaţiei de plată definitive de către achizitor, cu respectarea prevederilor art. 18.1 din Contract. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.
18.6. Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. 
Recepţia finală va fi efectuată conform prevederilor legale, după expirarea perioadei de garanţie. Plata ultimelor sume datorate executantului pentru lucrările executate nu va fi condiţionată de eliberarea certificatului de recepţie finală.
18.7. Executantul va depune factura aferentă lucrărilor realizate, însoțită de toate documentele necesare conform Contractului de finanțare, solicitate de Achizitor. 

19. Ajustarea preţului contractului
19.1. Pentru lucrările executate, plăţile datorate de achizitor executantului sunt cele declarate în propunerea financiară, anexă la contract.
19.2. Prețul contractului este ferm și nu se ajustează.

20. Modificarea contractului
20.1. În conformitate cu prevederile art. 221 alin. (1), lit. e) şi f) din legea nr. 98/2016, preţul contractului se poate revizui atunci când este necesară executarea unor cantităţi suplimentare de lucrări. În acest sens, valoarea maximă a cheltuielilor diverse şi neprevăzute se va stabili prin aplicarea unui procent de 5 % la valoarea investiţiei de bază ofertată pentru fiecare obiect de investiţii, în conformitate cu dispoziţiile H.G. nr. 907/2016.

21. Subcontractanţi
21.1. Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
21.2. (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
21.3. (1) Executantul este pe deplin răspunzător faţă de achizitor de modul în care îndeplineşte contractul.
(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.
(3) Executantul are dreptul de a pretinde daune-interese subcontractanţilor, dacă aceştia nu îşi îndeplinesc partea lor din contract.
21.4. Executantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va modifica preţul contractului şi va fi notificată achizitorului. 

22. Forţa majoră
22.1. Forţa majoră este constatată de o autoritate competentă.
22.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
22.3. Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
22.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
22.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
22.6. Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

23. Soluţionarea litigiilor
23.1. Achizitorul şi executantul vor depune toate diligențele pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legatură cu îndeplinirea contractului.
23.2. Dacă, după 15 zile de la încercarea soluționării neînțelegerilor pe cale amiabilă nu se ajunge la un rezultat favorabil ambelor părți contractante, fiecare din acestea se poate adresa instanțelor judecătorești competente pentru soluționarea litigiului. 

24. Limba care guvernează contractul
24.1. Limba care guvernează contractul este limba română.

25. Comunicări
25.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii cât şi în momentul primirii.
25.2. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

26. Legea aplicabilă contractului
26.1. Contractul va fi interpretat conform legilor din România.


Părţile au înţeles să încheie azi .............. prezentul contract în două exemplare, câte unul pentru fiecare parte. 

                       Beneficiar ,                                                                                    Executant,
        COMUNA CRACAOANI                                                 S.C. .............................................
                           Primar,	Administrator,
       RACLARIU ALEXANDRINA                                       ..............................................................                







          Secretar general UAT,
                Florin Ursache





                   Vizat CFP,
                 Moraru Maria
	




              Consilier achizitii,
            Atudosiei Ana-Maria                     

